Joan

Joan er et engelsk kvinnenavn og et katalansk mannsnavn.

Etymologi
Kvinnenavnet Joan var en middelalder-engelsk form av Johanne, og en gammelfransk form av Iohanna. Begge disse navnene har opprinnelse i greske Ioanna (gresk: Ιωαννα), den feminine formen av Ioannes (gresk: Ἰωάννης). Dette var den greske formen av hebraiske Yochanan som betyr «Gud er nådig».

Mannsnavnet Joan er en katalansk og oksitansk form av Johannes, som har opprinnelse i greske Ioannes. Joan er også en nyere nordisk form av norrøne Ióan, en variant av Ióhan som var en norrøn kortform av Johannes.

Utbredelse
Joan var et vanlig kvinnenavn i England fra middelalderen og fram til 1700-tallet. Det var i denne perioden den vanligste feminine formen av John, men senere tok Jane over som dette.

Joan var et populært navn i USA på begynnelsen av 1800-tallet og igjen fra 1930-årene til 1950-årene. Formen Jane var populær i omtrent samme perioder.

Kvinnenavnet Joan er i dag vanlig i mange engelsk- og spansk-talende land.

|}

Mannsnavnet Joan er mest utbredt i Andorra og Spania. Formen Ioan er svært vanlig i Romania.

|}

Kjente personer med navnet
Personene i listene er ordnet kronologisk etter fødselsår.
Kvinner
Joan Crawford (1905–1977), amerikansk skuespiller
Joan Rivers (1933–2014), amerikansk skuespiller
Joan Collins (født 1933), amerikansk skuespiller
Joan Didion (født 1934), amerikansk forfatter
Joan Jonas (født 1936), amerikansk videokunstner
Joan Baez (født 1941), amerikansk sanger
Joan Armatrading (født 1950), britisk sanger
Joan Jett (født 1958), amerikansk gitarist

Menn
Joan Miró (1893–1983), spansk kunstner
Joan Cornellà (født 1981), spansk tegneserieskaper
Joan Guasch, spansk skuespiller
Joan Tarrago, spansk illustratør
Joan Quirós, spansk-engelsk grafisk designer

Annen bruk av navnet
Joan of Arc, det engelske navnet på Jeanne d’Arc.

 Referanser 

Eksterne lenker

Kategori:Kvinnenavn
Kategori:Mannsnavn
Kategori:Kjønnsnøytrale navn
Kategori:Navn brukt i dansk
Kategori:Navn brukt i engelsk
Kategori:Navn brukt i færøysk
Kategori:Navn brukt i finsk
Kategori:Navn brukt i grønlandsk
Kategori:Navn brukt i katalansk
Kategori:Navn brukt i norsk
Kategori:Navn brukt i oksitansk
Kategori:Navn brukt i svensk
Kategori:Navn med opprinnelse i klassisk hebraisk